title: Deċiżjoni tal-Kunsill 2009/88/PESK tat- 22 ta’ Diċembru 2008 dwar il-konklużjoni tal-Ftehim bejn l-Unjoni Ewropea u r-Repubblika ta’ Ġibuti dwar l-istatus tal-forzi mmexxijin mill-Unjoni Ewropea fir-Repubblika ta’ Ġibuti, fil-qafas tal-operazzjoni militari tal-Unjoni Ewropea Atalanta

text:
               3.2.2009

               MT

               Il-Ġurnal Uffiċjali ta’ l-Unjoni Ewropea

               L 33/41

         DEĊIŻJONI TAL-KUNSILL 2009/88/PESK
   tat-22 ta’ Diċembru 2008
   dwar il-konklużjoni tal-Ftehim bejn l-Unjoni Ewropea u r-Repubblika ta’ Ġibuti dwar l-istatus tal-forzi mmexxijin mill-Unjoni Ewropea fir-Repubblika ta’ Ġibuti, fil-qafas tal-operazzjoni militari tal-Unjoni Ewropea Atalanta
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,
   Wara li kkunsidra r-rakkomandazzjoni mill-Presidenza,
   Billi:

               (1)

               Fil-15 ta’ Mejju 2008, il-Kunsill tas-Sigurtà tan-Nazzjonijiet Uniti (KSNU) adotta r-Riżoluzzjoni 1814 (2008), li titlob lill-Istati u lill-organizzazzjonijiet reġjonali biex jieħdu azzjoni sabiex jipproteġu l-bastimenti li qed jieħdu sehem fit-trasport u t-twassil ta’ għajnuna umanitarja lis-Somalja u f’attivitajiet awtorizzati min-Nazzjonijiet Uniti.

               (2)

               Fit-2 ta’ Ġunju 2008, il-KSNU adotta r-Riżoluzzjoni 1816 (2008) li tawtorizza, għal perijodu ta’ sitt xhur mid-data tar-Riżoluzzjoni msemmija, lill-Istati li jikkooperaw mal-Gvern Federali ta’ Transizzjoni, biex jidħlu fl-ilmijiet territorjali tas-Somalja u biex jużaw, b’mod konformi mad-dritt internazzjonali applikabbli, il-mezzi kollha meħtieġa biex irażżnu l-atti ta’ piraterija u ta’ serq bl-armi fuq il-baħar. Dawn id-dispożizzjonijiet ġew imtawla għal perijodu ieħor ta’ 12-il xahar bir-Riżoluzzjoni 1846 (2008) tal-Kunsill tas-Sigurtà, adottata fit-2 ta’ Diċembru 2008.

               (3)

               Fl-10 ta’ Novembru 2008, il-Kunsill adotta l-Azzjoni Konġunta 2008/851/PESK dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (1) (l-operazzjoni Atalanta).

               (4)

               L-Artikolu 11 tal-Azzjoni Konġunta msemmija jipprevedi li l-istatus tal-forzi mmexxijin mill-Unjoni Ewropea u l-personal tagħhom, li huma stazzjonati fuq l-art fit-territorju ta’ Stati terzi, jew li joperaw fl-ilmijiet territorjali jew interni ta’ Stati terzi, għandu jkun maqbul konformement mal-proċedura stabbilita fl-Artikolu 24 tat-Trattat. Permezz ta’ ittra bid-data l-1 ta’ Diċembru 2008 lis-Segretarju Ġenerali/Rappreżentant Għoli (SĠ/RGħ), il-gvern tar-Repubblika ta’ Ġibuti esprima l-qbil tiegħu kemm għall-iskjerament ta’ forza Ewropea fit-territorju tiegħu kif ukoll tal-intenzjoni tiegħu li jikkonkludi f’dan ir-rigward Ftehim dwar l-istatus tal-forzi.

               (5)

               Wara l-awtorizzazzjoni mill-Kunsill fit-18 ta’ Settembru 2007, konformement mal-Artikolu 24 tat-Trattat, il-Presidenza, megħjuna mis-SĠ/RGħ, innegozjat Ftehim bejn l-Unjoni Ewropea u r-Repubblika ta’ Ġibuti dwar l-istatus tal-forzi mmexxijin mill-Unjoni Ewropea fir-Repubblika ta’ Ġibuti.

               (6)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn l-Unjoni Ewropea u r-Repubblika ta’ Ġibuti dwar l-istatus tal-forzi mmexxijin mill-Unjoni Ewropea fir-Repubblika ta’ Ġibuti fil-qafas tal-operazzjoni militari tal-Unjoni Ewropea Atalanta huwa b’dan approvat f’isem l-Unjoni Ewropea.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna/i bis-setgħa li tiffirma/jiffirmaw il-Ftehim li jorbot lill-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Artikolu 4
   Din id-Deċiżjoni għandha tiġi pubblikata f’Il-Ġurnal Uffiċjali tal-Unjoni Ewropea.

      Magħmula fi Brussell, 22 ta’ Diċembru 2008.

            Għall-Kunsill

            Il-President

         B. KOUCHNER

      (1)  ĠU L 301, 12.11.2008, p. 33.
    ---documentbreak---

               3.2.2009

               MT

               Il-Ġurnal Uffiċjali ta’ l-Unjoni Ewropea

               L 33/43

         TRADUZZJONI
   FTEHIM
   bejn l-Unjoni Ewropea u ir-Repubblika ta’ Ġibuti dwar l-istatus tal-forzi mmexxijin mill-Unjoni Ewropea fir-Repubblika ta’ Ġibuti fil-qafas tal-operazzjoni militari tal-Unjoni Ewropea Atalanta
   L-UNJONI EWROPEA (UE),
   minn naħa waħda, u
   IR-REPUBBLIKA TA’ ĠIBUTI, minn hawn ‘il quddiem imsejħa “Stat Ospitanti”,
   min-naħa l-oħra,
   minn hawn ‘il quddiem imsejħa “Partijiet”,
   Imħassbin dwar il-mewġa ġdida tal-atti ta’ piraterija u ta’ serq bl-użu tal-armi kontra bastimenti li jittrasportaw l-għajnuna umanitarja u bastimenti li jbaħħru ‘l barra mix-xtut tas-Somalja,
   WARA LI KKUNSIDRAW:
   ir-Riżoluzzjonijiet tal-Kunsill tas-Sigurtà tan-Nazzjonijiet Uniti 1814 (2008), 1838 (2008) u 1846 (2008);
   l-ittra tar-Repubblika ta’ Ġibuti bid-data l-1 ta’ Diċembru 2008 fejn taċċetta b’mod partikolari l-preżenza ta’ elementi tal-forza navali tal-UE fit-territorju tagħha;
   l-Azzjoni Konġunta tal-Kunsill tal-Unjoni Ewropea 2008/851/PESK tal-10 ta’ Novembru 2008 dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (operazzjoni “Atalanta”);
   li dan il-Ftehim ma jolqotx id-drittijiet u l-obbligi tal-Partijiet taħt strumenti ta’ ftehim internazzjonali u strumenti oħrajn li jistabbilixxu qrati u tribunali internazzjonali, inkluż l-Istatut tal-Qorti Kriminali Internazzjonali,
   QABLU DWAR DAN LI ĠEJ:
   Artikolu 1
   Kamp ta’ applikazzjoni u definizzjonijiet
   1.   Id-dispożizzjonijiet ta’ dan il-Ftehim għandhom japplikaw għall-Forzi mmexxijin mill-Unjoni Ewropea u l-persunal tagħhom.
   2.   Id-dispożizzjonijiet ta’ dan il-Ftehim għandhom japplikaw biss fit-territorju tal-Istat Ospitanti, inklużi l-ilmijiet interni, il-baħar territorjali u l-ispazju tal-ajru tiegħu.
   3.   Għall-fini ta’ dan il-Ftehim:

               (a)

               “forzi mmexxijin mill-Unjoni Ewropea” (EUNAVFOR) għandha tfisser il-kwartieri ġenerali militari tal-UE u l-kontinġenti nazzjonali li jikkontribwixxu għall-operazzjoni, il-bastimenti tagħhom, l-inġenji tal-ajru tagħhom, it-tagħmir tagħhom u l-mezzi tat-trasport tagħhom;

               (b)

               “operazzjoni” għandha tfisser it-tħejjija, l-istabbiliment, it-twettiq u l-appoġġ tal-missjoni militari segwenti għall-mandat li jirriżulta mir-Riżoluzzjonijiet 1814 (2008) u 1816 (2008) kif ukoll kull Riżoluzzjoni sussegwenti rilevanti tal-Kunsill tas-Sigurtà tan-Nazzjonijiet Uniti, u l-Konvenzjoni tan-Nazzjonijiet Uniti dwar il-Liġi tal-Baħar iffirmata fl-10 ta’ Diċembru 1982;

               (ċ)

               “Kmandant tal-Operazzjoni” għandha tfisser il-Kmandant tal-Operazzjoni;

               (d)

               “Kmandant tal-Forza tal-UE” għandha tfisser il-Kmandant fiż-żona tal-operazzjonijiet;

               (e)

               “kwartieri ġenerali militari tal-UE” għandha tfisser il-kwartieri ġenerali militari u l-elementi tagħhom, irrispettivament minn fejn jinsabu, taħt l-awtorità tal-kmandanti militari tal-UE li jeżerċitaw il-kmand jew il-kontroll militari tal-operazzjoni;

               (f)

               “kontinġenti nazzjonali” għandha tfisser l-unitajiet, il-bastimenti, l-inġenji tal-ajru u l-elementi, partikolarment l-istakkamenti ta’ protezzjoni u elementi militari imbarkati abbord bastimenti merkantili, li huma l-proprjetà tal-Istati Membri tal-Unjoni Ewropea u tal-Istati l-oħra li jipparteċipaw fl-operazzjoni;

               (g)

               “persunal tal-EUNAVFOR” għandha tfisser il-persunal ċivili u militari assenjat lill-EUNAVFOR, kif ukoll il-persunal skjerat għat-tħejjija tal-operazzjoni u l-persunal fuq missjoni, kif ukoll il-persunal tal-pulizija li jiskorta lill-persuni arrestati mill-EUNAVFOR, għal Stat Mittenti ta’ oriġini jew istituzzjoni tal-UE fil-qafas tal-operazzjoni, li jinsabu, ħlief kif ipprovdut mod ieħor f’dan il-Ftehim, fit-territorju tal-Istat Ospitanti, bl-eċċezzjoni tal-persunal impjegat lokalment u l-persunal impjegat minn kuntratturi kummerċjali internazzjonali;

               (h)

               “persunal impjegat lokalment” għandha tfisser il-membri tal-persunal li jkunu ċittadini tal-Istat Ospitanti jew ikunu residenti permanenti fih;

               (i)

               “faċilitajiet” għandha tfisser il-bini, l-akkomodazzjoni u l-art kollha meħtieġa għall-EUNAVFOR u għall-persunal tagħha;

               (j)

               “Stat Mittenti” għandha tfisser Stat li jipprovdi kontinġent nazzjonali għad-dispożizzjoni tal-EUNAVFOR;

               (k)

               “ilmijiet” għandha tfisser l-ilmijiet interni u l-baħar territorjali tal-Istat Ospitanti, kif ukoll l-ispazju tal-ajru fuq dawn l-ilmijiet;

               (l)

               “korrispondenza uffiċjali” għandha tfisser kull korrispondenza relatata mal-operazzjoni u mal-funzjonijiet tagħha.

         Artikolu 2
   Dispożizzjonijiet ġenerali
   1.   L-EUNAVFOR u l-persunal tiegħu għandhom jirrispettaw il-liġijiet u r-regolamenti tal-Istat Ospitanti u għandhom jastjenu minn kull azzjoni jew attività li tkun inkompatibbli mal-objettivi tal-operazzjoni.
   2.   L-EUNAVFOR għandha tinforma, regolarment u minn qabel, lill-gvern tal-Istat Ospitanti bin-numru tal-membri tal-persunal tagħha li jgħaddu mit-territorju tal-Istat Ospitanti jew li jkunu stazzjonati fih, kif ukoll bl-identità tal-bastimenti, l-inġenji tal-ajru u l-unitajiet li joperaw fl-ilmijiet tal-Istat Ospitanti jew li jidħlu fil-portijiet tiegħu.
   Artikolu 3
   Identifikazzjoni
   1.   Il-membri tal-persunal tal-EUNAVFOR li jkunu fuq l-art fit-territorju tal-Istat Ospitanti għandhom dejjem iġorru magħhom il-passaport jew il-karta tal-identità militari tagħhom.
   2.   Il-vetturi, l-inġenji tal-ajru, il-bastimenti u l-mezzi l-oħrajn tat-trasport tal-EUNAVFOR għandhom ikollhom fuqhom marki ta’ identifikazzjoni u/jew pjanċi tar-reġistrazzjoni distintivi tal-EUNAVFOR, li dwarhom għandhom ikunu notifikati minn qabel l-awtoritajiet tal-Istat Ospitanti.
   3.   L-EUNAVFOR għandha jkollha d-dritt li turi l-bandiera tal-Unjoni Ewropea u marki distintivi, bħal ma huma insinji militari, titoli u simboli uffiċjali, fuq il-faċilitajiet, il-vetturi u l-mezzi l-oħrajn tat-trasport tagħha. L-uniformijiet tal-persunal tal-EUNAVFOR għandu jkollhom emblema distintiva tal-EUNAVFOR. Il-bnadar jew l-insinji nazzjonali tal-kontinġenti nazzjonali li jikkostitwixxu l-operazzjoni jistgħu jkunu murija fuq il-faċilitajiet, il-vetturi u l-mezzi l-oħrajn tat-trasport u l-uniformijiet tal-EUNAVFOR, skont id-deċiżjoni tal-Kmandant tal-Forza tal-UE.
   Artikolu 4
   Qsim tal-fruntieri u moviment fit-territorju tal-Istat Ospitanti
   1.   Il-membri tal-persunal tal-EUNAVFOR m’għandhomx jidħlu fit-territorju tal-Istat Ospitanti ħlief bil-preżentazzjoni ta’ passaport validu, u, jekk ikun l-ewwel dħul, ħlief fil-każ tal-ekwipaġġi tal-bastimenti u tal-inġenji tal-ajru tal-EUNAVFOR, ta’ ordni ta’ missjoni individwali jew kollettiva maħruġa mill-EUNAVFOR. Meta huma jidħlu fit-territorju tal-Istat Ospitanti, jitilqu minnu jew ikunu qegħdin fih, huma għandhom ikunu eżenti minn spezzjonijiet fil-qafas tal-formalitajiet tal-immigrazzjoni u tal-kontroll doganali. L-ekwipaġġi tal-bastimenti u tal-inġenji tal-ajru tal-EUNAVFOR għandhom ikunu eżenti mid-dispożizzjonijiet relatati mal-viża.
   2.   Il-membri tal-persunal tal-EUNAVFOR għandhom ikunu eżenti mid-dispożizzjonijiet tal-Istat Ospitanti dwar ir-reġistrazzjoni u l-kontroll tal-barranin, iżda m’għandhom jiksbu l-ebda dritt għal residenza jew domiċilju permanenti fit-territorju tal-Istat Ospitanti.
   3.   L-Istat Opsitanti għandu jiġi pprovdut, għal fini ta’ informazzjoni, b’lista ġenerali tar-riżorsi tal-EUNAVFOR li jidħlu fit-territorju tiegħu. Dawn ir-riżorsi għandu jkollhom marka ta’ identifikazzjoni tal-EUNAVFOR. L-EUNAVFOR għandha tkun eżenti milli tipproduċi xi dokument doganali ieħor kif ukoll minn kull tip ta’ spezzjoni.
   4.   Il-membri tal-persunal tal-EUNAVFOR jistgħu jsuqu vetturi bil-mutur u jinnavigaw bastimenti u inġenji tal-ajru fit-territorju tal-Istat Ospitanti bil-kondizzjoni li jkollhom, skont il- każ, liċenzja tas-sewqan, ċertifikat ta’ kaptan ta’ bastiment jew liċenzja ta’ bdot valida nazzjonali, internazzjonali jew militari, li tkun inħarġet minn wieħed mill-Istati Mittenti.
   5.   Għall-finijiet tal-operazzjoni, l-Istat Ospitanti għandu jagħti lill-EUNAVFOR u lill-persunal tagħha l-libertà tal-moviment u tal-ivvjaġġar fit-territorju tiegħu, inkluż fl-ilmijiet u fl-ispazju tal-ajru tiegħu. Il-libertà tal-moviment fil-baħar territorjali tal-Istat Ospitanti għandha tinkludi partikolarment il-waqfien u l-ankoraġġ.
   6.   Għall-finijiet tal-operazzjoni, l-EUNAVFOR tista’ twettaq l-illanċjar, l-inżul jew it-teħid abbord ta’ inġenji tal-ajru jew tagħmir militari fl-ilmijiet tal-Istat Ospitanti.
   7.   Għall-finijiet tal-operazzjoni, l-EUNAVFOR u l-mezzi tat-trasport li tikri jistgħu jużaw it-toroq, il-pontijiet, il-laneċ, l-ajruporti u l-portijiet mingħajr ma jħallsu taxxi jew tariffi simili. L-EUNAVFOR m’għandhiex tkun eżenti minn kontributi finanzjarji bħala kumpens għas-servizzi li tibbenefika minnhom fuq talba tagħha.
   Artikolu 5
   Privileġġi u immunitajiet tal-EUNAVFOR mogħtija mill-Istat Ospitanti
   1.   Il-faċilitajiet tal-EUNAVFOR u l-bastimenti u l-inġenji tal-ajru tagħha għandhom ikunu invjolabbli. Madankollu, l-aġenti tal-Istat Ospitanti jistgħu jidħlu fihom bil-kunsens tal-Kmandant tal-Forza tal-UE.
   2.   L-EUNAVFOR, kif ukoll il-beni u r-riżorsi tagħha, irrispettivament minn fejn jinsabu u mid-detentur tagħhom, għandu jkollhom immunità mill-ġurisdizzjoni.
   3.   Il-faċilitajiet tal-EUNAVFOR, it-tagħmir tagħhom u l-beni oħra fihom kif ukoll il-mezzi ta’ trasport tagħhom għandhom ikunu ħielsa minn kull tfittxija, rekwiżizzjoni, sekwestru jew miżura ta’ eżekuzzjoni.
   4.   L-arkivji u d-dokumenti tal-EUNAVFOR għandhom ikunu dejjem invjolabbli, ikunu fejn ikunu.
   5.   Il-korrispondenza uffiċjali tal-EUNAVFOR għandha tkun invjolabbli.
   6.   L-Istat Ospitanti għandu jawtorizza d-dħul ta’ oġġetti għall-operazzjoni u jagħtihom eżenzjoni minn kull dazju doganali, taxxa jew tariffi simili, ħlief għall-ispejjeż għal ħżin, trasport u servizzi oħra mwettqa.
   7.   L-EUNAVFOR għandha tkun eżenti mill-imposti, it-taxxi u t-tariffi simili kollha nazzjonali, reġjonali jew komunali fir-rigward ta’ merkanzija mixtrija u importata, servizzi pprovduti u faċilitajiet użati minnha għall-finijiet tal-operazzjoni. L-EUNAVFOR m’għandhiex tkun eżenti minn imposti jew ħlasijiet oħra li jirrappreżentaw ħlas għal servizzi mwettqa.
   Artikolu 6
   Privileġġi u immunitajiet tal-persunal tal-EUNAVFOR mogħtija mill-Istat Ospitanti
   1.   Il-persunal tal-EUNAVFOR ma jista’ jkun soġġett għal ebda forma ta’ arrest jew detenzjoni. F’każ ta’ reat f’postijiet pubbliċi li jiġi nnotat waqt li jkun qed iseħħ minn awtorità tal-pulizija tal-Istat Ospitanti, din għandha, jekk il-persuna li twettaq ir-reat tkun ippreġudikat l-integrità fiżika ta’ ċittadin tal-Istat Ospitanti, tkun awtorizzata li żżommha taħt arrest biex tiżgura l-protezzjoni tagħha sakemm jaslu l-awtoritajiet kompetenti tal-EUNAVFOR.
   2.   Id-dokumenti, il-korrispondenza u l-proprjetà tal-persunal tal-EUNAVFOR għandhom ikunu invjolabbli, ħlief fil-każ ta’ miżuri ta’ eżekuzzjoni awtorizzati skont il-paragrafu 6.
   3.   Il-persunal tal-EUNAVFOR għandu jkollu immunità mill-ġurisdizzjoni kriminali tal-Istat Ospitanti.
   L-immunità mill-ġurisdizzjoni kriminali tal-persunal tal-EUNAVFOR tista’ tiġi rrinunċjata mill-Istat Mittenti jew l-istituzzjoni kkonċernata tal-UE, skont il-każ. Din ir-rinunzja għandha dejjem issir bil-miktub.
   4.   Il-persunal tal-EUNAVFOR għandu jgawdi immunità mill-ġurisdizzjoni ċivili u amministrattiva tal-Istat Ospitanti fir-rigward tal-kliem li jgħid jew jikteb u l-atti kollha li jwettaq fil-qadi tal-funzjonijiet uffiċjali tiegħu.
   Meta jitressaq xi proċediment ċivili kontra l-persunal tal-EUNAVFOR quddiem qorti tal-Istat Ospitanti, il-Kmandant tal-Forza tal-UE u l-awtorità kompetenti tal-Istat Mittenti jew tal-istituzzjoni tal-UE għandhom jiġu nnotifikati minnufih dwaru. Qabel il-bidu tal-ftuħ tal-proċediment quddiem il-qorti kompetenti, il-Kmandant tal-Forza tal-UE u l-awtorità kompetenti tal-Istat Mittenti jew tal-istituzzjoni kkonċernata tal-UE għandha tiċċertifika jekk l-att inkwistjoni kienx twettaq mill-persunal tal-EUNAVFOR fil-qadi tal-funzjonijiet uffiċjali tiegħu.
   Meta l-att ikun twettaq fil-qadi ta’ funzjonijiet uffiċjali, il-proċediment m’għandux jinbeda u għandhom japplikaw id-dispożizzjonijiet tal-Artikolu 15. Jekk l-att ma jkunx twettaq fl-eżerċizzju ta’ funzjonijiet uffiċjali, il-proċediment jista’ jitkompla. L-Istat Ospitanti għandu jiżgura ruħu li l-qorti kompetenti tirrikonoxxi ċ-ċertifikazzjoni mill-Kmandant tal-Forza tal-UE u l-awtorità kompetenti tal-Istat Mittenti jew l-istituzzjoni kkonċernata tal-UE.
   Jekk il-persunal tal-EUNAVFOR jibda proċedura ċivili, huwa ma jkunx jista’ jinvoka aktar l-immunità mill-ġurisdizzjoni fir-rigward ta’ kull kontrotalba relatata direttament mat-talba prinċipali.
   5.   Il-persunal tal-EUNAVFOR mhux obbligat li jagħti xhieda.
   6.   Ma tista’ tittieħed l-ebda miżura ta’ twettiq fir-rigward tal-persunal tal-EUNAVFOR, ħlief jekk jinfetaħ kontrih proċediment ċivili mhux relatat mal-funzjonijiet uffiċjali tiegħu. Il-beni tal-persunal tal-EUNAVFOR, li jkunu ċċertifikati mill-Kmandant tal-Forza tal-UE bħala meħtieġa għat-twettiq tal-funzjonijiet uffiċjali tiegħu, għandhom ikunu ħielsa minn sekwestru għall-eżekuzzjoni ta’ sentenza tal-qorti. Fi proċedimenti ċivili l-persunal tal-EUNAVFOR m’għandu jkun soġġett għall-ebda restrizzjoni tal-libertà personali tiegħu jew għal xi miżuri oħra restrittiva.
   7.   L-immunità tal-persunal tal-EUNAVFOR mill-ġurisdizzjoni tal-Istat Ospitanti ma teżentahx mill-ġurisdizzjoni tal-Istat Mittenti.
   8.   Il-persunal tal-EUNAVFOR għandu jkun eżenti minn kull forma ta’ tassazzjoni fl-Istat Ospitanti kemm fuq ir-remunerazzjoni u l-emolumenti mħallsa lilu mill-EUNAVFOR jew mill-Istati Mittenti, kif ukoll fuq kull dħul li jirċievi minn barra l-Istat Ospitanti.
   9.   L-Istat Ospitanti għandu, konformement mal-liġijiet u r-regolamenti li jista’ jadotta, jippermetti d-dħul ta’ oġġetti għall-użu personali tal-persunal tal-EUNAVFOR u jeżentahom minn kull dazju doganali, taxxa u tariffa relatata ħlief għat-tariffi għal ħżin, ġarr u servizzi simili.
   Il-bagalji personali tal-persunal tal-EUNAVFOR għandhom ikunu eżenti mill-ispezzjoni, sakemm ma jkunx hemm raġunijiet serji biex wieħed jaħseb li jkun fihom oġġetti li ma jkunux għall-użu personali tiegħu, jew oġġetti li l-importazzjoni jew l-esportazzjoni tagħhom tkun ipprojbita mil-liġi jew ikkontrollata bir-regolamenti ta’ kwarantina tal-Istat Ospitanti. Tali spezzjoni għandha titwettaq biss fil-preżenza tal-persunal tal-EUNAVFOR ikkonċernat jew ta’ rappreżentant awtorizzat tal-EUNAVFOR.
   Artikolu 7
   Persunal impjegat lokalment
   Il-persunal impjegat lokalment m’għandu jibbenefika minn ebda privileġġ jew immunità. Madankollu, l-Istat Ospitanti għandu jeżerċita l-ġurisdizzjoni tiegħu fuq dak il-persunal b’tali mod li ma jfixkilx eċċessivament it-twettiq tal-funzjonijiet tal-operazzjoni.
   Artikolu 8
   Ġurisdizzjoni kriminali
   L-awtoritajiet kompetenti ta’ Stat Mittenti jistgħu jeżerċitaw fit-territorju tal-Istat Ospitanti, f’kooperazzjoni mal-awtoritajiet kompetenti ta’ dan tal-aħħar, is-setgħat kollha ta’ ġurisdizzjoni kriminali u dixxiplinarji kollha mogħtija lilhom bil-liġi tal-Istat Mittenti fir-rigward tal-persunal kollu tal-EUNAVFOR soġġett għal din il-leġislazzjoni.
   Artikolu 9
   Uniformi u armi
   1.   L-ilbies ta’ uniformi għandu jkun soġġett għar-regoli adottati mill-Kmandant tal-Forza tal-UE.
   2.   Għall-finijiet tal-operazzjoni, il-membri tal-persunal militari tal-EUNAVFOR, kif ukoll il-persunal tal-pulizija li jiskortaw lill-persuni arrestati mill-EUNAVFOR, jistgħu jġorru jew jittrasportaw armi u munizzjon bil-kondizzjoni li jkunu awtorizzati jagħmlu dan bl-ordnijiet li jkollhom.
   Artikolu 10
   Appoġġ mill-Istat Ospitanti u għoti ta’ kuntratti
   1.   L-Istat Ospitanti għandu jaċċetta, jekk jintalab, li jgħin lill-EUNAVFOR issib faċilitajiet adatti.
   2.   Fil-limiti tal-mezzi u l-kapaċitajiet tiegħu, l-Istat Ospitanti għandu jgħin fit-tħejjija, l-istabbiliment, it-twettiq u l-appoġġ għall-operazzjoni.
   3.   Il-liġi applikabbli għall-kuntratti konklużi mill-EUNAVFOR fl-Istat Ospitanti għandha tkun stabbilita fil-kuntratt.
   4.   Il-kuntratt jista’ jistipula li l-proċedura tar-riżoluzzjoni tat-tilwim previst fl-Artikolu 15(3) u (4), għandha tkun applikabbli għat-tilwim li jirriżulta mill-applikazzjoni tal-kuntratt.
   5.   L-Istat Ospitanti għandu jiffaċilita l-implimentazzjoni tal-kuntratti konklużi mill-EUNAVFOR ma’ entitajiet kummerċjali għall-finijiet tal-operazzjoni.
   Artikolu 11
   Modifika tal-faċilitajiet
   L-EUNAVFOR għandha tkun awtorizzata li tibni jew timmodifika l-faċilitajiet skont il-ħtiġijiet operattivi tagħha, bil-qbil minn qabel tal-Istat Ospitanti.
   Artikolu 12
   Persunal deċedut tal-EUNAVFOR
   1.   Il-Kmandant tal-Forza tal-UE għandu jkollu d-dritt li jieħu f’idejh u li jagħmel l-arranġamenti adatti għar-ripatrijazzjoni ta’ kull membru deċedut tal-persunal tal-EUNAVFOR, kif ukoll tal-proprjetà personali tiegħu.
   2.   M’għandha ssir l-ebda awtopsja fuq membru deċedut tal-persunal tal-EUNAVFOR mingħajr il-qbil tal-Istat ikkonċernat u mingħajr il-preżenza ta’ rappreżentant tal-EUNAVFOR u/jew l-Istat ikkonċernat.
   3.   L-Istat Ospitanti u l-EUNAVFOR għandhom jikkooperaw b’kull mezz possibbli biex jiżguraw li l-membru deċedut tal-persunal tal-EUNAVFOR jiġi ripatrijat malajr kemm jista’ jkun.
   Artikolu 13
   Sigurtà tal-EUNAVFOR u Pulizija Militari
   1.   L-Istat Ospitanti għandu jieħu l-miżuri kollha adatti biex jiżgura s-sigurtà tal-EUNAVFOR u tal-persunal tagħha, meta jkunu barra mill-faċilitajiet tagħha.
   2.   L-EUNAVFOR għandha tkun awtorizzata, fuq l-art fit-territorju tal-Istat Ospitanti u l-ilmijiet interni tiegħu, li tieħu l-miżuri meħtieġa biex tipproteġi l-faċilitajiet, il-bastimenti, l-inġenji tal-ajru tagħha kif ukoll il-bastimenti li qed tipproteġi, kontra kull attakk jew intrużjoni esterni, f’kooperazzjoni mal-awtoritajiet kompetenti tal-pajjiż ospitanti.
   3.   Il-Kmandant tal-Forza tal-UE jista’ joħloq unità ta’ pulizija militari sabiex tinżamm l-ordni fil-faċilitajiet tal-EUNAVFOR.
   4.   L-unità tal-pulizija militari tista’ wkoll, f’konsultazzjoni u kooperazzjoni mal-pulizija militari jew il-pulizija tal-Istat Ospitanti, tintervjeni barra minn dawk il-faċilitajiet sabiex tiżgura ż-żamma tal-ordni u d-dixxiplina fost il-persunal tal-EUNAVFOR.
   5.   Il-persunal tal-EUNAVFOR li jgħaddi mit-territorju ta’ Ġibuti biex jiskorta lill-persuni arrestati mill-EUNAVFOR jista’ juża l-miżuri restrittivi meħtieġa kontra dawn il-persuni.
   Artikolu 14
   Komunikazzjoni
   1.   L-EUNAVFOR tista’ tinstalla u topera stazzjonijiet tar-radju mittenti u riċeventi, kif ukoll sistemi satellitari. Hija għandha tikkoopera mal-awtoritajiet kompetenti tal-Istat Ospitanti biex jiġi evitat kull konflitt fl-użu tal-frekwenzi adatti. L-Istat Ospitanti għandu jagħti l-aċċess għall-ispettru tal-frekwenzi konformement mal-leġislazzjoni fis-seħħ tiegħu.
   2.   L-EUNAVFOR għandu jkollha d-dritt għal komunikazzjoni, mingħajr kwalunkwe restrizzjoni, bir-radju (inkluż radju satellitari, mobbli jew portabbli), bit-telefon, bit-telegrafu, bil-faks u b’mezzi oħrajn, kif ukoll id-dritt li tinstalla t-tagħmir meħtieġ biex tiżgura l-komunikazzjoni meħtieġa ġewwa u bejn il-faċilitajiet tal-EUNAVFOR, inkluż id-dritt li tqiegħed kejbils u linji fissi għall-finijiet tal-operazzjoni.
   3.   Fil-faċilitajiet tagħha stess l-EUNAVFOR tista’ tagħmel l-arranġamenti meħtieġa sabiex tiżgura t-trasmissjoni tal-posta indirizzata lill-EUNAVFOR jew lill-persunal tagħha jew li tkun qed tintbagħat mill-EUNAVFOR jew mill-persunal tagħha.
   4.   Il-modalitajiet tal-applikazzjoni ta’ dan l-Artikolu għandhom ikunu s-suġġett ta’ arranġamenti mal-awtoritajiet kompetenti tal-Istat Ospitanti.
   Artikolu 15
   Talbiet għal indennizz f’każ ta’ mewt, korriment, dannu jew telf
   1.   It-talbiet għal indennizz f’każ ta’ dannu jew telf ta’ beni ċivili jew pubbliċi, kif ukoll it-talbiet għal indennizz f’każ ta’ mewt jew korriment ta’ persuna u ta’ dannu jew telf ta’ beni tal-EUNAVFOR, għandhom jiġu solvuti bonarjament.
   2.   Dawn it-talbiet għandhom jitressqu lill-EUNAVFOR permezz tal-awtoritajiet kompetenti tal-Istat Ospitanti fir-rigward tat-talbiet imressqa minn persuni ġuridiċi jew fiżiċi mill-Istat Ospitanti, jew lill-awtoritajiet kompetenti tal-Istat Ospitanti fir-rigward tat-talbiet imressqa mill-EUNAVFOR.
   3.   Meta ma tkunx tista’ tinstab soluzzjoni bonarja, it-talba għal indennizz għandha tintbagħat lil kummissjoni ta’ indennizz magħmula fuq bażi indaqs minn rappreżentanti tal-EUNAVFOR u rappreżentanti tal-Istat Ospitanti. Id-deċiżjonijiet dwar it-talbiet għandu jintlaħaq bi qbil komuni.
   4.   Meta ma tkunx tista’ tinstab soluzzjoni fil-kummissjoni ta’ indennizz, it-talbiet:

               (a)

               għal ammont ta’ EUR 80 000 jew inqas għandhom jiġu riżolti b’mezzi diplomatiċi bejn l-Istat Ospitanti u r-rappreżentanti tal-UE;

               (b)

               għal ammont akbar minn dak stabbilit fil-punt (a) għandhom jitressqu quddiem tribunal tal-arbitraġġ, li d-deċiżjonijiet tagħha għandhom ikunu vinkolanti.

         5.   It-tribunal tal-arbitraġġ għandu jkun magħmul minn tlitt arbitri, li wieħed minnhom ikun maħtur mill-Istat Ospitanti, ieħor ikun maħtur mill-EUNAVFOR u t-tielet wieħed ikun maħtur bi qbil komuni mill-Istat Ospitanti u l-EUNAVFOR. Jekk waħda mill-partijiet ma taħtarx arbitru fi żmien xahrejn, jew jekk ma jkunx jista’ jintlaħaq qbil bejn l-Istat Ospitanti u l-EUNAVFOR dwar il-ħatra tat-tielet arbitru, l-arbitru inkwistjoni għandu jinħatar mill-President tal-Qorti Suprema tar-Repubblika ta’ Ġibuti.
   6.   Għandhom jiġu konklużi arranġamenti amministrattivi bejn l-EUNAVFOR u l-awtoritajiet amministrattivi tal-Istat Ospitanti sabiex jiġi definit il-mandat tal-kummissjoni ta’ indennizz u tat-tribunal tal-arbitraġġ, il-proċeduri applikabbli f’dawn l-organi u l-kondizzjonijiet li bihom għandhom jiġu ppreżentati t-talbiet għal indennizz.
   Artikolu 16
   Kollegament u tilwim
   1.   Il-kwistjonijiet kollha marbutin mal-applikazzjoni ta’ dan il-Ftehim għandhom jiġu eżaminati konġuntement mir-rappreżentanti tal-EUNAVFOR u l-awtoritajiet kompetenti tal-Istat Ospitanti.
   2.   Jekk ma jkunx hemm soluzzjoni minn qabel, it-tilwim rigward l-interpretazzjoni jew l-applikazzjoni ta’ dan il-Ftehim għandu jiġi solvut esklużivament b’mezzi diplomatiċi bejn l-Istat Ospitanti u r-rappreżentanti tal-UE.
   Artikolu 17
   Dispożizzjonijiet oħra
   1.   Kull meta dan il-Ftehim jirreferi għall-privileġġi, l-immunitajiet u d-drittijiet tal-EUNAVFOR u tal-persunal tagħha, il-Gvern tal-Istat Ospitanti għandu jkun responsabbli għall-implimentazzjoni tagħhom u għall-konformità magħhom min-naħa tal-awtoritajiet lokali kkonċernati tal-Istat Ospitanti.
   2.   L-ebda dispożizzjoni ta’ dan il-Ftehim m’hi maħsuba jew m’għandha tinftiehem li tidderoga minn kull dritt li jista’ jkollu Stat Membru tal-UE jew kull Stat ieħor li jikkontribwixxi għall-EUNAVFOR bis-saħħa ta’ strumenti ta’ ftehim oħrajn.
   Artikolu 18
   Arranġamenti implimentattivi
   Għall-finijiet tal-applikazzjoni ta’ dan il-Ftehim, il-kwistjonijiet operattivi, amministrattivi, finanzjarji jew tekniċi jistgħu jkunu s-suġġett ta’ arranġamenti separati li jiġu konklużi bejn il-Kmandant tal-Forza tal-UE u l-awtoritajiet amministrattivi tal-Istat Ospitanti.
   Artikolu 19
   Dħul fis-seħħ u tmiem
   1.   Dan il-Ftehim għandu jidħol fis-seħħ fil-jum meta jiġi ffirmat u għandu jibqa’ fis-seħħ għal perijodu ta’ tnax-il xahar. Huwa għandu jiġġedded b’mod impliċitu għal perijodi suċċessivi ta’ tliet xhur. Kull Parti għandha tinnotifika lill-Parti l-oħra mill-anqas xahar qabel bl-intenzjoni tagħha li ma ġġeddidx dan il-Ftehim.
   2.   Minkejja d-dispożizzjonijiet tal-paragrafu 1, id-dispożizzjonijiet previsti fl-Artikolu 4(7), l-Artikolu 5 (1) sa (3), 5(6) u (7), l-Artikolu 6(1), 6(3), 6(4), 6(6), 6(8) u(9), l-Artikolu 11 u l-Artikolu 15 għandhom jitqiesu li kienu japplikaw mid-data tal-iskjerament tal-ewwel membri tal-persunal tal-EUNAVFOR jekk dik id-data tkun qabel id-data tad-dħul fis-seħħ ta’ dan il-Ftehim.
   3.   Dan il-Ftehim jista’ jiġi emendat abbażi ta’ ftehim bil-miktub bejn il-Partijiet.
   4.   It-tmiem ta’ dan il-Ftehim m’għandux jaffettwa d-drittijiet jew l-obbligi li jirriżultaw mill-eżekuzzjoni ta’ dan il-Ftehim qabel tali tmiem.

      Magħmula f’Ġibuti, fil-5 ta’ Jannar 2009, f’żewġ kopji oriġinali fil-lingwa Franċiża.

            Għall-Unjoni Ewropea

            Għall-Istat Ospitanti


title: Id-Deċiżjoni tal-kunsill tal-21 ta’ Jannar 2002 dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Afrika t’Isfel dwar kummerċ fl-inbid

text:
Avviż Legali Importanti

|

32002D0055

Official Journal L 028 , 30/01/2002 P. 0133 - 0133

		Id-Deċiżjoni tal-Kunsilltal-21 ta’ Jannar 2002dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Afrika t’Isfel dwar kummerċ fl-inbid(2002/55/KE)IL-KUNSILL TA’ L-UNJONI EWROPEAWara li kkunsidra t-Trattat li jistabilixxi il-Komunità Ewropea, u b’mod partikolari l-Artikolu 133 flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) Il-Kunsill iddeċieda bid-Deċiżjoni 1999/753/KE [1] li l-Ftehim dwar Kummerċ, Żvilupp u Koperazzjoni bejn il-Komunità Ewropea u l-Istati Membri tagħha, minn naħa l-waħda, u r-Repubblika ta’ l-Afrika t’Isfel, minn naħa l-oħra [2], hawn iżjed ‘il quddiem imsejħa "il-Ftehim KŻK", kellu jidħol fis-seħħ b’mod proviżorju fl-1 ta’ Jannar 2000.(2) l-Anness X mal-Ftehim KŻK fih Skambju ta’ Ittri bejn il-Komunità Ewropea u r-Repubblika ta’ l-Afrika t’Isfel, li jipprovdi għal kwota ta’ tariffa annwali bla dazju ta’ 32 miljun litru ta’ nbid mill-Afrika t’Isfel (Sudafrikan) importat fi fliexken. Din il-kwota ta’ tariffa hija inkluża fil-lista 6 ta’ l-Anness IV mal-Ftehim KŻK.(3) Il-Kummissjoni, f’isem il-Komunità, innegozjat mar-Repubblika ta’ l-Afrika t’Isfel Ftehim dwar kummerċ fl-inbid.(4) Il-konklużjonijiet ta’ dawn in-negozjati jitolbu aġġustament tal-kwota ta’ tariffa msemmija fil-Ftehim KŻK.(5) Il-Ftehim fil-għamla ta’ Skambju ta’ Ittri għandu għalhekk ikun approvat,IDDEĊIEDA KIF ĠEJ:Artikolu 1Il-Ftehim fil-għamla ta’ Skambju ta’ Ittri bejn il-Komunità Ewropea u r-Repubblika ta’ l-Afrika t’Isfel dwar kummerċ fl-inbid huwa b’dan approvat f’isem il-Komunità.It-test ta’ dan il-Ftehim fil-għamla ta’ Skambju ta’ Ittri huwa mehmuż ma’ din id-Deċiżjoni.Artikolu 2Il-President tal-Kunsill huwa b’dan awtorizzat jaħtar persuna(i) bis-setgħa li tiffirma/jiffirmaw il-Ftehim biex jorbtu lill-Komunità.Magħmula fi Brussel, 21 Jannar 2002.F’isem il-KunsillIl-PresidentM. Arias Cañete[1] ĠU L 311, 04.12.99, p. 1.[2] ĠU L 311, 04.12.99, p. 3.--------------------------------------------------


title: Id-Deċiżjoni tal-Kunsill tas-16 ta’ Ġunju 1994 li taċċetta, għan nom tal-Komunità Ewropea, il-Konvenzjoni dwar l-elaborazzjoni ta’ Pharmacopea Ewropea

text:
Avviż Legali Importanti

|

31994D0358

Official Journal L 158 , 25/06/1994 P. 0017 - 0018 Finnish special edition: Chapter 13 Volume 26 P. 0091  Swedish special edition: Chapter 13 Volume 26 P. 0091

		Id-Deċiżjoni tal-Kunsilltas-16 ta’ Ġunju 1994li taċċetta, għan nom tal-Komunità Ewropea, il-Konvenzjoni dwar l-elaborazzjoni ta’ Pharmacopea Ewropea(94/358/KE)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikoli 113 u 100a tiegħu, b’konessjoni ma’ l-ewwel sentenza ta’ l-Artikolu 228(2) u l-ewwel subparagrafu ta’ l-Artikolu 228(3), prodotti mediċinali kollha koperti mil-leġislazzjoni Komunitarja;Billi l-Istati Membri huma Partijiet Kontrattwanti għall-Konvenzjoni; billi jista’ jkun raġonevoli li jiġi mistenni li numru dejjem jikber ta’ pajjiżi, partikolarment dawk tal- Ewropa tal-Lvant, jaċċedu għall-Konvenzjoni;Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi l-Konvenzjoni dwar l-elaborazzjoni ta’ Pharmacopoeia Ewropea, li ġiet ippreparat fi ħdan il-Kunsill tal-Ewropa, timmira sabiex tarmonizza l-ispeċifikazzjonijiet għall-sustanzi mediċinali u taħlit farmaċewtiku sabiex jagħmilha possibli għalihom li jiċċirkolaw fl-Ewropa; billi l-monografi tal-Pharmacopea Ewropea jsiru regoli tekniċi uffiċjali applikabbli fit-territorji tal-pajjiżi li huma Partijiet Kontrattwanti għal din il-Kovenzjoni;Billi aktar minn hekk, sabiex tiġi ffaċilitata ċ-ċirkolazzjoni libera tal-prodotti mediċinali fit-territorju tagħha, il-Komunità diġa għarfet unilateralment, permezz tad-Direttivi 75/318/KEE [2] u 81/852/KEE [3], in-natura obbligatorja tal-monografi ta’ Pharmacopea Ewropeja għall-prodotti mediċinali kollha koperti mill-leġislazzjoni tal-Komunità;Billi l-Komunità tikostitwixxi ż-żona prinċipali tad-dinja għall-esportazzjoni tal-prodotti mediċinali;Billi l-maġġoranza ta’ prodotti mediċinali li jiċċirkulaw bejn il-Komunità u l-pajjiżi terżi huma s-suġġett ta’ monografi ippreparati mill-Pharmacopoeia Ewropea;Billi dawn il-monografi għandhom għalhekk iservu bħala l-bażi għaċ-ċirkolazzjoni libera ta’ dawn il-prodotti bejn il-Komunità u l-pajjiżi terżi;Billi l-Komunità għalhekk għandha taċċedi għall-Konvenzjoni sabiex tiffaċilita l-kummerċ mal-Partijiet Kontrattwanti l-oħra,IDDEĊIDA KIF ĠEJ:Artikolu 1Il-Konvenzjoni dwar l-elaborazzjoni tal-Pharmacopoeia Ewropea hija aċċettata għan-nom tal-Komunità Ewropea.It-test tal-Konvenjoni dwar il-Protokoll li jgħamilha possubbli għall-Komunità sabiex taċċedi għaliha huma annessi ma’ din id-Deċiżjoni.Artikolu 2Il-President tal-Kunsill għandu, għan-nom tal-Komunità, jiddepożita l-istrument ta’ l-adeżjoni għall-Konvenzjoni mal- Kunsill ta’ l-Ewropa, li huwa d-depositarju tal-Konvenzjoni u tal-Protokoll.Artikolu 31. Fi ħdan il-Kumitat tas-Saħħa Pubblika u l-Kummissjoni tal-Pharmacopoeia Ewropea msemmija fl-Artikolu 2 tal-Konvenzjoni, il-Kommunità għandha tkun irrappreżentata mill-Kummissjoni tal-Komunitajiet Ewropej fuq dawk il-materji li hemm referenza dwarhom fl-Artikolu 7(3) tal-Konvenzjoni kif emendata mill-Artikolu 3 tal-Protokoll.2. Il-pożizzjoni li għandha tittieħed fil-korpi msemmija fil-paragrafu 1 t’hawn fuq trid tkun stabbilita mill-Kummissjoni b’konsultazzjoni ma’ l-Istati Membri.3. Il-pożizzjoni li għandha tittieħed fi kwistjonijiet ta’ importanza kbira, partikolarment għal dawk li jirrigwarda l-emendi għall-obligazzjonijiet fuq l-Istati Membri jew meta jkun hemm diverġenżi kbar fil-veduti li jirriżultaw fil-konsultazzjonijiet ikontemplati fil-paragrafu 2, għandu jkun iddeterminat mill-Kunsill li jagixxi b’maġoranza kwalifikata fuq proposta mill-Kumissjoni.Magħmula fil-Lussemburgu, fis-16 ta’ Ġunju 1994.Għall-KunsillIl-PresidentA. Baltas[1] ĠU Ċ 128, 9.5.1994.[2] Id-Direttiva tal-Kunsill 75/318/KEE tal-20 ta’ Mejju 1975 dwar l-approssimazzjoni tal-liġijiet tal-Istati Membri relatati man-normi u l-protokolli analitiċi, farmako-tossikoloġiċi u kliniċi f’ dak li jirrigwarda l-ittestjar tal-prodotti mediċinali proprietarji (ĠU L 147, 9.6.1975, p. 1). Id-Direttiva kif l-aħħar emendata bid-Direttiva 93/39/KEE (ĠU L 214, 24.8.1993, p. 22).[3] Id-Direttiva tal-Kunsill 81/852/EEC tat-28 ta’ Settembru 1981 dwar l-approssimazzjoni tal-liġijiet tal-Istati Membri relatati man-normi u l-protokolli analitiċi, farmako-tossikoloġiċi u kliniċi f’ dak li jirrigwarda l-ittestjar tal-prodotti mediċinali veterinarji (ĠU L 317, 6.11.1981, p. 16). Id-Direttiva kif l-aħħar emendata mid-Direttiva 93/40/EEC (ĠU L 214, 24.8.1993, p. 31).--------------------------------------------------